CELEX: 62012CN0198
Language: sl
Date: 2012-04-26 00:00:00
Title: Zadeva C-198/12: Tožba, vložena 26. aprila 2012 – Evropska komisija proti Republiki Bolgariji

30.6.2012   
            
            
               SL
            
            
               Uradni list Evropske unije
            
            
               C 194/14
            
         Tožba, vložena 26. aprila 2012 – Evropska komisija proti Republiki Bolgariji
   (Zadeva C-198/12)
   2012/C 194/23
   Jezik postopka: bolgarščina
   
      Stranki
   
   
      Tožeča stranka: Evropska komisija (zastopniki: T. Scharf, O. Beynet, S. Petrova)
   
      Tožena stranka: Republika Bolgarija
   
      Predlog tožeče stranke
   
   Evropska komisija predlaga,
   
               1.
            
            
               naj se ugotovi, da Republika Bolgarija s tem, da ni dala na razpolago vsem udeležencem na trgu maksimalne zmogljivosti in zlasti storitev virtualnega transporta plina v obratni smeri ni izpolnila svojih obveznosti iz členov 14(1) v povezavi s členom 16(1) in (2)(b) Uredbe (ES) št. 715/2009 (1);
            
         
               2.
            
            
               naj se Republiki Bolgariji naloži plačilo stroškov.
            
         
      Tožbeni razlogi in bistvene trditve
   
   S to tožbo želi Komisija doseči ugotovitev, da je Republika Bolgarija kršila svoje obveznosti iz členov 14(1) v povezavi s členom 16(1) in (2)(b) Uredbe (ES) št. 715/2009 s katerimi sta nadomeščena člen 4(1) in člen 5(1) in (2) Uredbe (ES) št. 1775/2005.
   Obveznosti so naslednje:
   
               —
            
            
               Obveznost iz člena 14(1) v povezavi s členom 16(1) in (2) Uredbe (ES) št. 715/2009, da se vsem udeležencem na trgu da na razpolago maksimalna zmogljivost in zlasti storitve za virtualni transport plina v obratni smeri.
               Po mnenju bolgarskih organov je neizpolnitev zgoraj navedene obveznosti, da se da na razpolago maksimalna zmogljivost, posledica neobstoja fizične povezave med tranzitnim in nacionalnim sistemom Republike Bolgarije za transport plina in različna pravna ureditev za ta sistema.
               Kot nadaljnji razlog za neizpolnitev zgoraj navedene obveznosti bolgarski organi navajajo obstoj treh veljavnih meddržavnih sporazumov med Republiko Bolgarijo in ZSSR, ki so bili sklenjeni v letih 1986 in 1989.
               Komisija navaja, da mora Bolgarija, če pogodba z dne 27. aprila 1998, sklenjena med družbo OOO Gazprom in družbo Bulgartransgaz EAD predstavlja oviro za izpolnitev obveznosti dati na razpolago maksimalno zmogljivost, v skladu s členom 351(2) PDEU uporabiti vsa primerna sredstva za odpravo take morebitne nezdružljivosti z določbami prava Unije.
            
         
      (1)  Uredba (ES) št. 715/2009 Evropskega parlamenta in Sveta z dne 13. julija 2009 o pogojih za dostop do prenosnih omrežij zemeljskega plina in razveljavitvi Uredbe (ES) št. 1775/2005 (UL 2009, L 211, str. 36).